[{"text_idx": "#000000", "text": "Datganoli wedi achosi 'degawd coll' i'r Gymraeg"}, {"text_idx": "#000002", "text": "Mae'r Gymraeg wedi dioddef \"degawd coll\" o ganlyniad i bolisi\u0308au yng nghyfnod datganoli ac mae 'na \"chwarae gwleidyddiaeth\" wedi bod gyda'r iaith, yn o\u0302l cyn-brif weithredwr Bwrdd yr Iaith."}, {"text_idx": "#000003", "text": "Mewn cyfweliad a\u0302 Newyddion 9 mae Meirion Prys Jones hefyd yn dweud bod peryg i'r Gymraeg \"foddi mewn dw\u0302r cynnes\"."}, {"text_idx": "#000005", "text": "Dywedodd Comisiynydd y Gymraeg, Meri Huws wrth y rhaglen bod angen cwestiynu'r penderfyniadau sydd wedi arwain at dorri ei chyllideb hi."}, {"text_idx": "#000006", "text": "Yn 2011 sefydlwyd ro\u0302l y comisiynydd o ganlyniad i'r mesur iaith, ac yn o\u0302l Mr Jones mae hi wedi cymryd \"blynyddoedd maith\" i ddod dros newidiadau."}, {"text_idx": "#000007", "text": "\"Fe aethon ni ychydig bach ar goll yng nghanol y degawd diwethaf gyda Llywodraeth Cymru,\" meddai."}, {"text_idx": "#000008", "text": "\"Yn un lle roedd 'na falle ormod o bwyslais ar ddeddfu. Yn sicr mae 'na chwarae gwleidyddiaeth wedi bod."}, {"text_idx": "#000009", "text": "\"Dwi'n meddwl bod Plaid Cymru wedi gweld cyfle i roi trefn gref yn ei lle ond falle nad honno oedd y drefn orau mewn gwirionedd."}, {"text_idx": "#000010", "text": "\"Yn bendant dwi'n credu ein bod ni'n dioddef o ryw ddegawd coll erbyn hyn lle petai pethau wedi adeiladu ar yr hyn oedd yn digwydd y ddegawd ddiwethaf bydden ni mewn llawer gwell sefyllfa nag ydan ni rw\u0302an.\""}, {"text_idx": "#000011", "text": "Mae Plaid Cymru yn dweud eu bod wedi gosod seilwaith cryf i dyfu'r iaith."}, {"text_idx": "#000012", "text": "Disgrifiad o\u2019r llun, Mae Meri Huws yn dweud y dylai'r Gymraeg fod wedi cael mwy o chwarae teg ariannol"}, {"text_idx": "#000013", "text": "Mae Llywodraeth Cymru yn ymgynghori ar ro\u0302l y comisiynydd ar hyn o bryd ac yn awyddus i sefydlu Comisiwn y Gymraeg i wneud y gwaith rheoleiddio a hyrwyddo."}, {"text_idx": "#000014", "text": "Dywedodd Ms Huws wrth Newyddion 9 y dylai'r Gymraeg fod wedi cael mwy o chwarae teg ariannol."}, {"text_idx": "#000015", "text": "\"Dwi'n credu fod 'na ddadleuon cryf dros edrych ar y gyllideb sydd ei angen o ran y Gymraeg,\" meddai."}, {"text_idx": "#000016", "text": "\"Rydyn ni wedi wynebu toriadau yn ystod y blynyddoedd diwethaf ac mae hynny wedi bod yn rhwystredig ac wedi peri poen i mi."}, {"text_idx": "#000017", "text": "\"Mae'r negeseuon sydd y tu o\u0302l i'r penderfyniadau hynny yn rhai rydw i, wrth gwrs, yn gorfod cwestiynu.\""}, {"text_idx": "#000018", "text": "Disgrifiad o\u2019r llun, Bydd Alun Davies yn cyhoeddi cynllun ar strategaeth y Gymraeg \"yn y misoedd nesaf\""}, {"text_idx": "#000019", "text": "Wedi i ffigyrau Cyfrifiad 2011 ddangos gostyngiad yn nifer y siaradwyr Cymraeg, mae targed newydd wedi ei osod gan y llywodraeth o geisio cael miliwn o siaradwyr erbyn 2050."}, {"text_idx": "#000020", "text": "Fe fydd Gweinidog y Gymraeg, Alun Davies yn 83 mlwydd oed bryd hynny, ond mae'n mynnu bod atebolrwydd."}, {"text_idx": "#000021", "text": "\"Roedd Carwyn Jones a fi yn hollol glir yn ein meddyliau bod angen newid pethau, bod angen newid y ffordd ni'n delio gyda'r Gymraeg tu fewn i'r llywodraeth ac fel cenedl,\" meddai."}, {"text_idx": "#000022", "text": "\"Os oes rhaid cael newid mae'n rhaid newid pob dim ac mae hynny yn mynd i gymryd amser."}, {"text_idx": "#000023", "text": "\"Dwi'n mynd i gyhoeddi cynllun yn y misoedd nesaf fydd yn cynnwys targedau ac amcanion clir ar gyfer y llywodraeth yma a'r gweinidog yma.\""}, {"text_idx": "#000024", "text": "Ystyried diddymu ro\u0302l comisiynydd iaith9 Awst 2017Miliwn o siaradwyr: 'Diffyg eglurder'18 Mai 2017"}, {"text_idx": "#000025", "text": "Ystyried diddymu ro\u0302l comisiynydd iaith"}, {"text_idx": "#000027", "text": "Prif Straeon'Cyfle i bob disgybl siarad Cymraeg yn hyderus'Published2 funud yn o\u0302l'Cymru wedi methu a\u0302 gwario \u00a3155m yn ystod Covid'Published3 awr yn o\u0302lClybiau'n pleidleisio o blaid newidiadau i fwrdd URCPublished19 awr yn o\u0302l"}, {"text_idx": "#000028", "text": "'Cyfle i bob disgybl siarad Cymraeg yn hyderus'"}, {"text_idx": "#000030", "text": "Clybiau'n pleidleisio o blaid newidiadau i fwrdd URC"}, {"text_idx": "#000032", "text": "Cofio Tre\u0302n Bach y Mwmbwls"}, {"text_idx": "#000033", "text": "'Mae'r Gymraeg yn iaith wyddonol'"}, {"text_idx": "#000036", "text": "Pafiliwn 20,000 o seddi 1893... a'r ddyled ddaeth wedyn"}, {"text_idx": "#000037", "text": "Ifan Davies: Rhestr chwarae caneuon 'chillout'"}, {"text_idx": "#000039", "text": "Sut mae denu adar i'r ardd?"}, {"text_idx": "#000040", "text": "Cysylltwch a\u0302 niTabledi a ffonau symudolHefyd yn Gymraeg"}]